Joe se Volgende Stap - Supplements - Erongo
Thursday, June 27th, 2019 12:00:44
Vir Joe Foster is die Hentiesfees ‘n volgende stap op sy pasvrygestelde album Volgende stap. Volgende stap bevat vorige treffers soos Vrede maak en ‘n Engelse enkelsnit Look Away waarmee hy aan die begin van die jaar bo aan Suid-Afrikaanse trefferparades van kommersiële dienste, streekradiondienste en die internet geëindig het. Die CD bevat 13 oorspronklike liedjies wat ‘n mengsel is van Afrikaanse en Engelse pop van die afgelope twee jaar. Joe was aanvanklik lid van die groep Adam maar het teen die einde van 2013 sy eie koers ingeslaan. Op eie stoom het hy sy eerste groot deurbraak met die temalied vir die film Pad na jou hart gemaak. Hy het selfs die vlak van kletsrym betree met die liedjie As die mure val. As student het hy klankingenieurswese en musiekvervaardiging in Amsterdam in die Nederlande bestudeer. In Suid-Afrika het hy ook baie agter die skerms gewerk voordat hy ‘n lid van Adam geword het.